**5 клас Домашна работа – 23 учебна седмица**

 **Български език**

*Моля, прочетете.*

**Минало свършено деятелно причастие**

Причастието е глаголна форма, която се образува от глагола, но прилича на прилагателно.

Различава се от глагола по това, че **няма лице –** не можем да кажем *аз ходил, ти ходил, той ходил*. Затова го наричаме **нелична глаголна форма**.

Прилича на прилагателното по това, че **има род и число –** *ходил – мъжки род, ходила – женски род, ходило – среден род, ходили – множествено число.*

Миналото свършено деятелно причастие се образува от формата на глагола в минало свършено време за 1 лице, ед. ч. като премахнем окончанието –**х** и го заменим с –**л**. *Напр. видя****х*** *– видя****л****, учи****х*** *– учи****л****, живя****х*** *– живя****л****, работи****х*** *– работи****л.***

*2. Моля, прочетете текста, открийте причастията и ги запишете в тетрадките си – определете рода и числото им.*

Като се връщал един ден от лов, един царски син се отбил на един извор да пие вода. При изворя стояло момиче със стомна в ръка. То било прекрасно като месечинка. Царският син го помолил да му даде вода. Момичето му подало стомната и го погледнало. Погледът му запалил сърцето на царския син и той обикнал момичето. Щом девойката заминала, царският син поръчал на верните си хора да разберат коя е. Един царедворец узнал къде живее и царският син отишъл и я поискал за жена.

1. *Препишете в колонка думите в тетрадката. Срещу всяка дума запишете думата за проверка, дали се пише с „ъ” или с „а”*

**Мокър – малък – театър – компютър – рекъл – дошъл –**